বিশ্বায়ন
অর্থনৈতিক দিক থেকে বিশ্বায়নের অন্তর্ভুক্ত রয়েছে পণ্য, পরিসেবা এবং পুঁজি, প্রযুক্তি ও উপাত্তের অথর্নৈতিক সম্পদ। বাষ্পীয় শকট, বাষ্পীয় পোত, জেট ইঞ্জিন এবং কনটেইনারবাহী জাহাজ ইত্যাদি পরিবহনের ক্ষেত্রে কতিপয় সুবিধা নিয়ে এসেছে, সেইসাথে টেলিগ্রাফ-এর আধুনিক প্রজন্ম ইন্টারনেট ও মোবাইল ফোন টেলিযোগাযোগের অবকাঠামোর ক্ষেত্রে যুগান্তকারী পরিবর্তন সাধন করেছে। এগুলোর উন্নয়ন বিশ্বায়নের প্রধান উপাদান এবং এগুলো অর্থনীতি ও সাংস্কৃতিক কর্মকাণ্ডের অধিকতর আন্তঃনির্ভরতার সৃষ্টি করেছে।
বৈশ্বিক শহর
বৈশ্বিক শহর অথবা বিশ্ব শহর অথবা কখনো কখনো আলফা শহর অথবা ওয়ার্ল্ড সেন্টার, হচ্ছে এমন একটি শহর যাকে সাধারণ অর্থে বিশ্ব অর্থনীতি ব্যাবস্থার একটি গুরুত্বপূর্ণ কেন্দ্র হিসেবে গণ্য করা হয়। এই ধারনাটি এসেছে ভূগোল, নগর অধ্যয়ন এবং এটা ধরে নিয়ে যে বিশ্বায়ন হচ্ছে বৈশ্বিক অর্থ ও বানিজ্য কার্যক্রমে অবদান রাখার উপর ভিত্তি করে চিহ্নিত করা কতগুলো বিশালভাবে প্রস্তুতকৃত, বিশেষায়িত এবং সুসংগঠিত ভৌগলিক অঞ্চল।